cyanic-selkie/wikianc huggingface dataset:
खिर्दि, वांकिडि मण्डल
खिर्दि, वांकिडि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
त्रिपुर सुंदरी मंदिर, त्रिपुरा
त्रिपुरा सुंदरी मंदिर अगरतला-सबरूम मार्ग पर उदयपुर शहर से तीन किलोमीटर की दूरी पर स्थित है।
निर्माण
इस मंदिर का निर्माण महाराजा धन्य माणिक्य के शासनकाल में 1501 ई. के दौरान करवाया गया था। यह मंदिर भारत के 51 महापीठों में से एक है।
पौराणिक सन्दर्भ
पौराणिक कथा के अनुसार, इस स्थान पर माता सती के सीधे पैर के अंगुलियों के निशान आज भी मौजूद है। यह मंदिर राज्य के प्रमुख पयर्टन स्थलों में से एक है। हजारों की संख्या में भक्त प्रतिदिन मंदिर में माता के दर्शनों के लिए आते हैं।
उत्सव
दिवाली के दौरान माता त्रिपुरा सुंदरी मंदिर में भव्‍य स्तर पर दीवाली मेले का आयोजन किया जाता है। जिसमें प्रत्येक वर्ष लाखों की संख्या लोग इस मेले में सम्मिलित होते हैं। राजमाला के अनुसार, मंदिर का निर्माण करने के पश्चात् मंदिर में भगवान विष्णु की मूर्ति स्थापित की गई थी। लेकिन एक रात महाराजा धन्य माणिक्य के सपने में महा माया आई और उससे कहा कि वह उनकी मूर्ति को चित्तौंग से इस स्थान पर रख दें। इसके बाद माता त्रिपुरा सुंदरी की स्थापना इस मंदिर में कर दी गई।
जीवदीप्ति
प्रकाश उत्पन्न करने के अनेक साधन हैं। कुछ प्राणी भी प्रकाश उत्पन्न करते हैं। प्राणी से उत्पन्न प्रकाश को जीवदीप्ति (Bio-luminescence), या 'शीतल प्रकाश', कहते हैं। साधारण प्रकाश में प्रकाश के साथ-साथ उष्मा भी रहती है, पर जीवदीप्ति में उष्मा नहीं रहती।
परिचय
समुद्र की सतह पर भी कभी-कभी प्रकाश देखा जाता है। इस प्रकाश के संबंध में पहले अनेक मत प्रचलित थे। पर 1910 ई में मैक कार्टनीम ने पहले पहल यह पता लगाया कि समुद्री प्रकाश का कारण समुद्र के प्राणी हैं। इन प्राणियों में से कुछ तो बहुत सूक्ष्म होते हैं, पर कुछ इतने बड़े होते हैं कि उन्हें सूक्ष्मदर्शी के बिना भी देखा जा सकता है। ऐसे प्राणियों की कम से कम 40 श्रेणियाँ हैं जिनमें एक या एक से अधिक प्रकाशोत्पादक वंश हैं। कुछ वनस्पतियाँ भी प्रकाश उत्पन्न करती हैं। एक कवक श्रेणी के और दूसरे जीवाणु श्रेणी के मृत पदार्थों से निकला प्रकाश जीवाणुओं के कारण होता है। ऐसे जीवाणु प्रयोगशालाओं में भी संवर्धित किए जा सकते हैं।
जानवरों में स्पंज, जेली फ़िश, कुंब जेली (Comb jellies), हाइड्रॉइड्स (Hydroids), सी पेन (Sea pens), डाइनोफ्लैजेलेट्स (Dinoflagelates), रेडियोलेरिया (Radiolaria), समुद्री कीड़े (Marine worms), केचुआ कनखजूरा (Centipedes), ब्रिटिल, स्टार्स (Brittle stars), बहुत से मोलस्क (Molluscs), समुद्रफेन प्राणी (Cuttle-fish), शिं्रप (Shrimps), बहुत भाँति के केकड़े, स्क्विड (Squid) तथा मछलियाँ आदि प्रकाशोत्पादक होती हैं।
जापान के किनारों पर पाए जानेवाले फायर फ्लाई स्क्विड (Firefly squid) को जापानी भाषा में "होटारुइका" कहते हैं। इसके संस्पर्शक के सिरे पर प्रकाशोत्पादक अंग होते हैं। इटली में किनारे के समुद्र की तली में पाया जानेवाला हेटेरोट्यूथिस (Heteroteuthis) के किसी अंग विशेष से प्रकाश नहीं उत्पन्न होता, प्रत्युत यह जंतु एक प्रकार का स्राव उत्पन्न करता है, जो जल के संपर्क में आकर चमकने लगता है। यह स्राव एक ग्रंथि में बनता है।
सैकड़ों फैदम की गहराई में पाई जानेवाली मछलियों के शरीर में प्रकाशोत्पादक अंग होते हैं, जो शरीर के दोनों बगल पंक्तियों में सुसज्जित रहते हैं। इनकी आकृति अर्धवृत्ताकार होती है। एइध्रोप्रोरा इफैल्जीन्स (Aedhroprora Effalgens) के सिरे पर रेल के इंजन की कौंधबत्ती (Flashlight) की भाँति एक प्रकाशोत्पादक पिंड होता है। इसके अतिरक्ति इसके शरीर पर अन्य प्रकाशपिंड भी होते हैं।
प्रोफेसर अलिरक डाहल्ग्रैन (सन् 1894) ने इन प्रकाशोत्पादक अंगों की बनावट का अध्ययन किया। उन्होंने बताया कि इनमें एक लेंस होता है, जो प्रकाश को बाहर फेंकता है। इन अंगों के अंदर चमकदार सफेद पदार्थ से भरी कोशिकाओं की एक परत होती है, जो परावर्तक (reflector) का कार्य करती है। किसी किसी जानवर में प्रकाशोत्पादक अंग के चारों ओर एक अपारदर्शक आवरण होता है, जो प्रकाशोत्पादक अंग के ऊतक (tissue) को हानि से बचाता है। कुछ जानवरों में यह आवरण रंगीन होता है। फलस्वरूप केवल एक ही रंग की किरणें उससे होकर निकल पाती हैं। इसलिये इन जंतुओं में विशेष रंग का प्रकाश उत्पन्न होता है।
कटलफिश की एक जाति में तीन प्रकार के प्रकाश -- नीला, बैंगनी और लाल -- पैदा करनेवाले अंग होते हैं। दक्षिण अमरीका के ऑटोमोबाइल बग (Automobile bug) नामक कीट के सिर पर सफेद और दुम पर लाल प्रकाश पाया जाता है।
डच ईस्ट इंडीज़ के बांदा सागर में दो प्रकार की प्रकाशोत्पादक मछलियाँ पाई जाती हैं। इनके शरीर में एक विशेष अवयव होता है, जिसमें प्रकाशोत्पादक जीवाणु रहते हैं। इस अवयव की बनावट प्याले की भाँति होती है और इसमें रहनेवाले जीवाणु एक विशेष जाति के होते हैं। इन्हें साधारणत: प्रयोगशाला में न तो संवर्धित किया जा सकता है और न ये मछली के शरीर के बाहर जीवित ही रह सकते हैं। ये सहजीवी (symbiotic) चमकते हुए जीवाणु हैं। रक्त की नालियों की एक जटिल संहति यहाँ भोजन एवं प्रकाशोत्पादन के लिये आवश्यक ऑक्सीजन पहुँचाती है। ये जीवाणु जब तक जीवित रहते हैं तब तक चमकते रहते हैं। दूसरी मछलियों के प्रकाशोत्पादक अंग उत्तेजित होने पर चमकते हैं। इसलिये ये अपने इच्छानुसार प्रकाश उत्पन्न करती और बुझाती हैं। सहजीवी जीवाणुओं द्वारा प्रकाश उत्पन्न करनेवाले प्राणियों की प्रकाशोत्पादन क्रिया ऐच्छिक नहीं होती। इनके प्रकाशोत्पादक अंगों पर एक आवरण होता है। इस आवरण के कोशों में काले रंग के कण होते हैं, जो आवरण बंद होने पर जीवाणुओं को पूरी तरह ढँक लेते हैं। इससे प्रकाश बाहर नहीं जाता। इस आवरण का खोलना या बंद करना ऐच्छिक होता है। इसलिये इन मछलियों को प्रकाश पलकें (Photo blepharon या Light eyelid) कहते हैं। इन जंतुओं में प्रकाशोत्पादक अंगों का क्या उपयोग है, यह ठीक ठीक ज्ञात नहीं। अनुमान है कि ये अंग इन्हें अपने चारों ओर की वस्तुओं को देखने में सहायता पहुँचाते हैं। सी पेन प्रकाश द्वारा खाद्य जीवों को आकर्षित करते हैं। कुछ ऐसे भी जीव हैं जिनमें प्रकाश नर मादा के आकर्षण के लिये होता है। जुगनू इसका उदाहरण है।
जीवों द्वारा उत्पन्न प्रकाश के विषय में पहले लोगों का मत था कि संभवत: यह प्रकाश फॉस्फोरस के कारण होता हैं। किंतु यह ठीक नहीं है, क्योंकि फॉस्फोरस विषैला होने के कारण जीवित कोशिकाओं में नहीं रह सकता। जंतुप्रकाश वस्तुत: ऑक्सीकरण का फल है। सन् 1794 में इटैलियन वैज्ञानिक स्पेलेंज़ानी (Spallanzani) ने सिद्ध किया कि जंतुप्रकाश के लिये जल की उपस्थिति आवश्यक है। प्रकाशोत्पादक जीव गीली अवस्था में ही प्रकाश देता है, सूखी अवस्था में नहीं। सूखने के बाद यदि जीव को गीला किया जाय तो वह पुन: प्रकाश देने लगता है। अत: स्पष्ट है कि प्रकाशोत्पत्ति साधारण रासायनिक क्रिया है, जीवित पदार्थ की विशेष क्रिया नहीं।
जंतुकोश प्रकाशोत्पादन के लिये जो वस्तु बनाते हैं, उसे फोटोजेन (Photogen) या ल्युसिफेरिन (Luciferin) कहते हैं। फ्रांसीसी वैज्ञानिक डुब्वा (Dubois) को सन् 1887 में रासायनिक विश्लेषण से ज्ञात हुआ कि इसमें दो पदार्थ हैं, ल्यूसिफेरिन और ल्युसिफेरेस (Luciferase)। ल्युसिफेरिन ऑक्सीकृत होकर प्रकाश उत्पन्न करता है और ल्यूसिफेरेस उत्प्रेरक या प्रकिण्व (enzyme) का कार्य करता है। ल्युसिफेरिन गरम होकर नष्ट नहीं होता, किंतु ल्युसिफेरेस गरम होने पर नष्ट हो जाता है। कुछ अभिकर्मकों (reagents) की सहायता से इन दोनों को अवक्षिप्त (precipitate) करके तथा उपयुक्त विलायकों में पुन: विलीन कर इन्हें पृथक् किया जा सकता है। यद्यपि इन दानों को पृथक् किया गया है, फिर भी इनकी यथार्थ रासायनिक बनावट का पता अब तक नहीं चला है। इनको प्रोटीन की जाति में रख सकते हैं।
सन् 1918 में ई एन हार्वी ने प्रयोगों द्वारा सिद्ध किया कि ऑक्सीकरण के बाद ल्युसिफेरिन का प्रकाश समाप्त हो जाने पर उसमें यदि अवकारक मिलाए जायँ तो ल्युसिफेरिन पुन: बन जाता है। प्रकाश उत्पन्न करनेवाले जंतुओं में ऑक्सीकरण और अवकरण की क्रिया क्रमश: हुआ करती है और जंतुप्रकाश उत्पन्न करते रहते हैं।
जीएसएम विकास हेतु वर्धित डाटा दर
जीएसएम विकास हेतु वर्धित डाटा दर (अंग्रेज़ी:एन्हान्स्ड डेटा रेट्स फ़ॉर जीएसएम इवॉल्यूशन, Enhanced Data rates for GSM Evolution) जिसे एड्ज (EDGE) या ई-जीपीआरएस भी कहा जाता है एक डिजिटल मोबाइल फोन तकनीक है, जिसके द्वारा डाटा प्रसारण दर में वर्धन किया जाता है। ये जीएसएम के बैकवर्ड कम्पैटिबल रूप में किया जाता है। एड्ज को ३जी रेडियो प्रौद्योगिकी माना जाता है और अंतर्राष्ट्रीय दूरसंचार संघ की ३जी परिभाषा का ही भाग है। एड्ज को २००३ में आरंभ हो रहे जीएसएम नेटवर्कों पर लागू किया गया था - मूल रूप में सिंगुलर (अब एटी एण्ड टी), संयुक्त राज्य द्वारा।
कमालपुर गाँव, अतरौली (अलीगढ़)
}
कमालपुर अतरौली, अलीगढ़, उत्तर प्रदेश स्थित एक गाँव है।
मधापुर, निर्मल मण्डल
मधापुर, निर्मल मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
सोरामपुर गाँव, दुल्हिनबाजार (पटना)
सोरमपुर दुल्हिनबाजार,प्रखण्ड के पटना, बिहार स्थित एक गाँव है। यह गाँव दुलहिन बाजार से 2.5 किमी पुरब  में है! किसी भी मौसम में यहाँ किसी भी वाहन से आया जा सकता हैं! यह गाँव भुुुमिहार जाति बहुुुलय के साथ अन्य जाति का गाँव हैं! यहाँ की साक्षरता दर अच्छा है! इस गाँव के लोग देश  के ऊचेे  नौकरियों  पर अपनी  सेवा दे रहे हैं ! यहाँ के बाकी लोगों   का जीवन खेती आधारित है! यहाँ खरिफ और रबी फसलेें  ऊगाई जाती हैं! इस गाँव में बाबा सोरमपुरी नाथ (शिव) मंदिर,  सती मामा  बाबा  मंदिर, और देवी मंंदिर हैं! (गुडु मास्टर￼ के कुछ शब्द)
क्लाउड कम्प्यूटिंग
क्लाउड कम्यूटिंग (cloud computing) या मेघ संगणना वास्तव में इंटरनेट-आधारित प्रक्रिया और कंप्यूटर ऐप्लीकेशन का इस्तेमाल है। गूगल एप्स क्लाउड कंप्यूटिंग का एक उदाहरण है जो बिजनेस ऐप्लीकेशन ऑनलाइन मुहैया कराता है और वेब ब्राउजर का इस्तेमाल कर इस तक पहुंचा जा सकता है।
इंटरनेट पर सर्वरों में जानकारियाँ (अनुप्रयोग, वेब पेजेस, प्रोग्राम इत्यादि सभी) सदा सर्वदा के लिए भंडारित रहती हैं और ये उपयोक्ता के डेस्कटॉप, नोटबुक, गेमिंग कंसोल इत्यादि पर आवश्यकतानुसार अस्थाई रूप से संग्रहित रहती हैं। इसे थोड़ा विस्तारित और सरल रूप में कहें तो सीधी सी बात है कि अब तक जो सॉफ्टवेयर प्रोग्राम आप स्थानीय रूप से अपने कम्प्यूटर और लैपटॉप-नोटबुक पर संस्थापित करते रहे थे, अब इनकी कतई आवश्यकता नहीं होगी क्योंकि ये सब सॉफ्टवेयर अब आपको वेब सेवाओं के जरिए मिला करेंगी। वेब होस्टिंग के क्षेत्र में भी क्लाउड का उपयोग कर नवीनतम प्रकार की वेब होस्टिंग सेवा क्लाउड होस्टिंग प्रस्तुत की गई है। यही नहीं, गूगल गियर जैसे अनुक्रमों के जरिए आपको इस तरह की बहुत सारी सुविधाएं ऑफ़लाइन भी मिला करेंगीं।
क्लाउड कंप्यूटिंग कंप्यूटिंग की एक शैली है जिसमें गतिक रूप से परिमाप्य और अक्सर आभासी संसाधनों को इंटरनेट पर एक सेवा के रूप में उपलब्ध कराया जाता है।
उपयोगकर्ताओं को उनकी मदद करने वाले "क्लाउड" के तकनीकी ढांचे के ज्ञान, उसमें विशेषज्ञता या उस पर नियंत्रण की कोई आवश्यकता नहीं होती है। ￼
क्लाउड कंप्यूटिंग द्वारा उपलब्ध कराए गए उपयोगी डाटा, प्लेटफॉर्म, सॉफ्टवेयर आदि उपयोगकर्ता के कंप्यूटर सिस्टम में न होकर उस कंपनी के सर्वर पर स्टोर होते हैं, जो क्लाउड कंप्यूटिंग की सुविधा उपलब्ध करवाती है!
कंप्यूटिंग को तेज और सरलता से उपलब्ध करवाने के लिए पैरेलल कंप्यूटिंग और डिस्ट्रीब्यूटेड कंप्यूटिंग का उपयोग किया जा रहा था, परंतु इनमें उपकरणों और डाटा को अलग-अलग स्थानों पर शेयर करना सबसे कठिन कार्य था! इस समस्या को हल करने के लिए क्लाउड कंप्यूटिंग का उपयोग किया जाता है।
परिचय
इस अवधारणा में आमतौर पर निम्नलिखित के संयोजन शामिल किये जाते हैं:
क्लाउड कप्युटिंग सेवाएं अक्सर सामान्य वाणिज्यिक अनुप्रयोगों को ऑनलाइन उपलब्ध कराती हैं और एक वेब ब्राउजर से उपलब्ध होती हैं, जबकि सॉफ्टवेयर और डेटा सर्वर पर संग्रहित होते हैं।
इंटरनेट के लिए शब्द क्लाउड का उपयोग एक रूपक के रूप में किया जाता है, यह इस बात पर आधारित होता है कि कम्पूटर नेटवर्क आरेख में इंटरनेट का वर्णन कैसे किया जाता है और यह इसमें छिपे हुए जटिल बुनियादी सरंचना के लिए एक सारांश है।
इस शब्द का पहला शैक्षणिक उपयोग प्रोफेसर रामनाथ के. चेलाप्पा के द्वारा किया गया (वर्तमान में गोइज़ुएटा बिजनेस स्कूल, एमोरी विश्वविद्यालय में हैं) जिन्होंने इसे मूल रूप से एक कम्प्यूटिंग प्रतिमान के रूप में परिभाषित किया जहां कम्प्यूटिंग की सीमाओं का निर्धारण तकनीकी सीमाओं के बजाय आर्थिक तर्क के द्वारा किया जायेगा.
लाभ
क्लाउड कंप्यूटिंग कंपनियों के प्रौद्योगिकी खर्च में कमी लाता है, क्योंकि इसे संबद्ध ऐप्लीकेशन सदस्यता शुल्क चुका कर ऑनलाइन के जरिये किराए पर लिया जा सकता है। क्लाउड कंप्यूटिंग तकनीक समय की बचत, इन्फ्रास्ट्रक्चर लागत में कमी, डाटा भंडारण में सुगमता, ऐप्लीकेशन प्रबंधन खर्च आदि में अहम भूमिका निभाती है। क्लाउड कम्प्युटिंग के किराये का मॉडल भी बहुत सुविधाजनक है। यहां तक कि इसे एकाध घंटे के लिये किराये पर लिया जा सकता है। अतिरिक्त स्थानीय सॉफ्टवेयर एमएफपी ब्राउज़र के अलावा आवश्यक नहीं है • उपयोगकर्ताओं को सीधे, बादल के लिए पेपर दस्तावेजों हस्तांतरण कर सकते हैं भौतिक भंडारण की लागत को कम करने • सहज यूजर इंटरफेस किसी को भी इस प्रणाली का उपयोग करने के लिए
तुलना
क्लाउड कंप्यूटिंग निम्न के साथ भ्रम पैदा कर सकती है।
दरअसल, कई क्लाउड कंप्यूटिंग का प्रभावी इस्तेमाल ग्रिड्स पर निर्भर करता है, इसकी स्वायत्त विशेषताएं होती हैं और बिल जैसी उपयोगिताएं होती हैं-लेकिन क्लाउड कम्प्यूटिंग की विस्तृत होने की प्रवृति होती है जो ग्रिडों और उपयोगिताओं के द्वारा प्रदान की जाती है। कुछ सफल क्लाउड की सरंचना में अल्प या कोई केंद्रीकृत बुनियादी सरंचना या बिलिंग प्रणाली नहीं होती है, इसमें सहकर्मी नेटवर्क जैसे बिट टोरेंट और स्काइप शामिल हैं या स्वयंसेवक कंप्यूटिंग SETI@home शामिल हैं।
इसके अलावा, कई विश्लेषक ग्रिड प्रौद्योगिकी और क्लाउड कंप्यूटिंग के बीच विकासवादी, वृद्धिशील मार्ग पर जोर देने में रूचि रखते हैं, इसकी शुरुआत 1990 में अनुप्रयोग सेवा प्रदाता (ASPs) के रूप में और SaaS के समानांतर हुई, अक्सर इसे क्लाउड पर अनुप्रयोग के रूप में जाना जाता है। कुछ लोग ऐसा मानते हैं कि इन पदों के बीच वास्तविक अंतर है विपणन और ब्राण्डिंग; अर्थात तकनीक का विकास वृद्धिशील था और विपणन का विकास असतत।
लाक्षणिक गुण
क्लाउड कंप्यूटिंग ग्राहकों की आम तौर पर अपनी भौतिक बुनियादी सरंचना नहीं होती है जो सॉफ्टवेयर प्लेटफोर्म के लिए एक मेजबान का कार्य करे। इसके बजाय, वे एक तीसरे पक्ष प्रदाता से किराये पर उपयोग के द्वारा पूंजी खर्च करने से बचते हैं। वे एक सेवा के रूप में संसाधनों का उपभोग करते हैं और केवल उन्ही संसाधनों के लिए भुगतान करते हैं जिनका वे उपयोग करते हैं।
कई क्लाउड-कंप्यूटिंग प्रस्ताव यूटिलिटी कम्प्यूटिंग मॉडल के आधार पर काम करते हैं, जो इसके अनुरूप है कि पारंपरिक उपयोगिता सेवाओ (जैसे विद्युत) का उपभोग कैसे किया जाता है, जबकि अन्य सदस्यता के आधार पर बिल बनाते हैं।
कई किरायेदारों के बीच "खराब हो सकने वाली और अमूर्त" कम्प्यूटिंग क्षमता उपयोगिता की दर में सुधार कर सकती है, चूंकि सर्वरों को अनावश्यक रूप से निष्क्रिय नहीं छोड़ा जाता है (जो अनुप्रयोग विकास की गति को बढ़ाते हुए लगत को काफी कम कर सकता है).
इस दृष्टिकोण का एक पार्श्व प्रभाव है कि समग्र रूप में कंप्यूटर के उपयोग में नाटकीय ढंग से वृद्धि हुई है, ग्राहकों को पीक लोड सीमा के लिए अभियांत्रिकी की जरूरत नहीं होती है। इसके अतिरिक्त, "उच्च गति के बैंडविड्थ में वृद्धि" अन्य साइटों पर केंद्रीकृत ढांचे से समान प्रतिक्रिया समय प्राप्त करने को संभव बनाती है।
अर्थशास्त्र
उपयोगकर्ता आमतौर पर किसी भी समय अनुबंध को समाप्त कर सकते हैं (जिसमें निवेश जोखिम और अनिश्चितता की वापसी को महत्त्व नहीं दिया जाता है) और सेवाओ को अक्सर वित्तीय दंड के साथ सेवा स्तर समझौते (SLAs) के द्वारा कवर किया जाता है।
निकोलस कार के अनुसार, सूचना प्रौद्योगिकी का रणनीतिक महत्व है इसके यह कम खर्चीले और मानकीकृत होने के साथ इसका ह्रास होना। उन्होंने तर्क दिया कि क्लाउड कम्प्यूटिंग प्रतिमान शिफ्ट 20 वीं सदी के प्रारंभ में विद्युत ग्रिड के द्वारा विद्युत जनित्र के विस्थापन के समान हैं।
हालांकि कंपनियां अपफ्रंट पूंजीगत व्यय की बचत में सक्षम हो सकती हैं, हो सकता है कि उन्हें परिचालन व्यय के लिए वास्तव में अधिक भुगतान करना पड़े और वे अधिक बचत नहीं कर पायें। ऐसी परिस्थितियों में जब पूंजीगत व्यय अपेक्षाकृत कम होता है, या जहां संगठन के पास परिचालन बजट की तुलना में अपनी पूंजी के बजट को लेकर अधिक लचीलापन होता है, तब क्लाउड मॉडल अधिक वित्तीय अर्थ नहीं देता है। किसी संभावित लागत बचत के पैमाने को प्रभावित करने वाले अन्य कारकों में शामिल हैं, क्लाउड विक्रेता की तुलना में कम्पनी के डाटा केंद्र की प्रभाविता, कम्पनी की मौजूदा परिचालन लागत, क्लाउड कम्प्यूटिंग को अपनाने का स्तर और कार्य क्षमता का वह प्रकार जिसे क्लाउड में होस्ट किया जा रहा है।
कंपनियां
2009 में नए खिलाडी, जैसे उबुन्तु (Ubuntu) क्लाउड कम्प्यूटिंग, की और आकर्षण बढ़ रहा है।
संरचना (शिल्पकला)
अधिकांश क्लाउड कंप्यूटिंग बुनियादी संरचनाओं में,, भरोसेमंद सेवाएं शामिल हैं, जो डाटा केन्द्रों के माध्यम से वितरित की जाती हैं और आभासीकरण तकनीकों के भिन्न स्तरों पर बनायीं जाती हैं। सेवाएं कहीं पर भी सुलभ हो सकती हैं, जो कि नेटवर्किंग बुनियादी सरंचनाओं को उपलब्ध कराता है। क्लाउड अक्सर उपभोक्ताओं की सभी कम्प्यूटिंग आवश्यकताओं के लिए सुलभता के एकमात्र बिंदु के रूप में प्रकट होते हैं।
आम तौर पर वाणिज्यिक अवसरों से अक्सर उम्मीद की जाती है कि वे ग्राहकों की सेवा की गुणवत्ता [quality of service (QoS)] आवश्यकताओं को पूरा करेंगी और प्रारूपिक रूप से SLAs पेश करेंगी.
खुले मानक क्लाउड कम्प्यूटिंग की वृद्धि के लिए जटिल होते हैं और खुले स्रोत सॉफ्टवेयर ने कई क्लाउड कम्प्यूटिंग संपादनों के लिए नींव प्रदान की है।
इतिहास
दी क्लाउड टेलीफोनी से लिया गया एक शब्द है। 1990 के दशक तक, डेटा सर्किट (इनमें वो भी शामिल हैं जो इंटरनेट ट्रैफिक का वहन करते थे) गंतव्य स्थानों के बीच सख्त तारों से युक्त थे। बाद में, लंबे समय से चली आ रही टेलीफोन कंपनियों ने डेटा संचार के लिए वर्चुअल प्राइवेट नेटवर्क (VPN) सेवा की पेशकश करना शुरू किया। टेलीफोन कम्पनियां समान गारंटी युक्त बैंडविड्थ के साथ कम लागत पर एक निर्धारित परिपथ के रूप में VPN आधारित सेवाएं पेश करने में सक्षम थी। क्योंकि वे उपयोगिता को संतुलित करने के लिए ट्रैफिक को बदल सकती थीं, इस प्रकार से उन्होंने अपने समग्र नेटवर्क बैंड विड्थ को अधिक प्रभावी तरीके से काम में लिया।
इस व्यवस्था के परिणाम स्वरुप, उपयुक्त तरीके से यह निर्धारित करना असंभव था कि ट्रेफिक को कौन से मार्ग पर भेजा जाये. इस प्रकार की नेट्वर्किंग का वर्णन करने के लिए शब्द "टेलीकोम क्लाउड" का उपयोग किया जाता था और क्लाउड कम्प्यूटिंग अवधारणात्मक रूप से कुछ मिलती जुलती है।
क्लाउड कंप्यूटिंग वर्चुअल मशीनों (VMs) पर बहुत अधिक भरोसा करती है, जो उपयोगकर्ता की आवश्यकताओं को पूरा करने के लिए मांग पर उत्पन्न हुई हैं। क्योंकि ये आभासी उदाहरण मांग पर उत्पन्न हुए हैं, यह निर्धारित करना असम्भव है कि एक दिए गए समय में ऐसे कितने VMs चलेंगे.
चूंकि परिस्थिति की मांग के अनुसार VMs को किसी भी दिए गए कंप्यूटर पर उत्पन्न किया जा सकता है, साथ ही वे विशिष्ट स्थान पर स्थित होते हैं, यह स्थिति क्लाउड नेटवर्क से अधिक मिलती है।
नेटवर्क आरेख में एक सामान्य वर्णन है एक क्लाउड का चित्रण.
क्लाउड कंप्यूटिंग की बुनियादी अवधारणा 1960 में आयी, जब जॉन मेककेर्थी ने राय दी कि "कम्प्यूटेशन को किसी दिन एक सार्वजनिक उपयोगिता के रूप में संगठित किय जा सकता है"; वास्तव में सर्विस ब्यूरो के साथ लक्षणों का साझा करती है जो 1960 में आये थे।
शब्द क्लाउड पहले से ही 1990 के दशक के प्रारंभ में व्यावसायिक उपयोग में आ गया था, इसका उपयोग अतुल्यकालिक अंतरण विधा  (ATM) नेटवर्क का उल्लेख करने के लिए किया जाता था। दुर्भाग्य पूर्ण तरीके से शुरू हुई जनरल मेजिक ने 1995 में कई दूरसंचार कंपनी सहयोगियों जैसे AT&T, की भागीदारी में एक कम आयु का क्लाउड कम्प्यूटिंग उत्पाद शुरू किया, इसे उपभोक्ता उन्मुख इंटरनेट के लोकप्रिय होने से ठीक पहले शुरू किया गया।
21 वीं शताब्दी के अंत तक, शब्द "क्लाउड कंप्यूटिंग" अधिक व्यापक रूप से प्रकट होने लगा, यद्यपि उस समय अधिकांश ध्यान SaaS तक सीमित था।
1999 में, Salesforce.com की स्थापना मार्क बेनिओफ़, पारकर हेरिस और उनके सहयोगियों के द्वारा की गयी।
उन्होंने गूगल और याहू! जैसी कम्पनियों के द्वारा विकसित कई तकनीकों को व्यावसायिक अनुप्रयोगों पर लागू किया।
उन्होंने अपने वास्तविक और सफल ग्राहकों के साथ SaaS और "मांग पर" की अवधारणा भी प्रदान की. SaaS के बारे में महत्वपूर्ण बात यह है कि इसे सीमित तकनीकी सहायता की आवश्यकता के साथ ग्राहकों द्वारा अनुकूलित किया जा सकता है।
व्यापार उपयोगकर्ताओं ने परिणामी लचीलेपन और गति का उत्साहपूर्वक स्वागत किया है।
2000 के दशक के प्रारंभ में, माइक्रोसॉफ्ट ने वेब सेवाओं के विकास के माध्यम से Saas की अवधारणा को विस्तृत किया। IBM (आईबीएम) ने 2001 में ऑटोनोमिक कम्प्यूटिंग घोषणा पत्र में इन अवधारणाओं का विवरण दिया, जिसने विषमांगी भंडारण, सर्वर, अनुप्रयोग, नेटवर्क, सुरक्षा तंत्र और ऐसे अन्य तत्वों के साथ जटिल IT (सूचना प्रोद्योगिकी) प्रणाली के प्रबंधन में उन्नत ऑटोमेशन तकनीकों जैसे स्व-नियंत्रण, स्व-चिकित्सा, स्व-विन्यास और स्व-अनुकूलन का वर्णन किया जिन्हें एक उद्यम में आभासीकृत किया जा सकता है।.
एमैज़ोन(Amazon) ने नयी क्लाउड सरंचना के परिणाम स्वरुप महत्वपूर्ण आंतरिक प्रभाविता सुधार पाए जाने और डॉट-कोम बबल के बाद अपने डाटा केन्द्रों के आधुनिकीकरण के द्वारा क्लाउड कम्प्यूटिंग के विकास में महत्वपूर्ण भुमिका निभायी, इसके लिए उसने एक यूटिलिटी कम्प्यूटिंग आधार पर 2005 में अमेजन वेब सेवाओ के माध्यम से अपने सिस्टम उपलब्ध कराये.
2008 के मध्य तक, क्लाउड कंप्यूटिंग को मुख्यधारा प्रेस में लोकप्रियता हासिल हुई और कई संबंधित घटनायें हुईं.
अगस्त 2008 में, गार्टनर के अनुसंधान ने प्रेक्षित किया कि "संगठन कम्पनी-स्वामित्व हार्डवेयर और सॉफ्टवेयर आस्तियों से प्रति-उपयोग सेवा-आधारित मॉडलों की ओर रुख कर रहे हैं" और यह पाया कि "क्लाउड कम्प्यूटिंग की दिशा में नियोजित स्थानान्तरण के परिणामस्वरूप कुछ क्षेत्रों में IT उत्पादों में बहुत अधिक वृद्धि होगी ओर अन्य क्षेत्रों में बहुत कमी आयेगी."
क्लाउड कम्प्यूटिंग की आलोचना और नुकसान
क्योंकि क्लाउड कंप्यूटिंग उपयोगकर्ता को अपने डाटा के भौतिक भण्डारण की अनुमति नहीं देता है (यह संभावना अपवाद है कि डाटा को उपयोगकर्ता की भण्डारण युक्ति जैसे एक USB फ्लैश ड्राइव या हार्ड डिस्क तक भेजा जा सकता है) यह डाटा संग्रहण और नियंत्रण की जिम्मेदारी को प्रदाता के हाथों में नहीं देता है।
क्लाउड कंप्यूटिंग की आलोचना इस बात को लेकर की जाती है कि यह उपयोगकर्ता की स्वतंत्रता को सीमित कर देता है और उन्हें क्लाउड कम्प्यूटिंग प्रदाता पर निर्भर बना देता है और कुछ आलोचकों के अनुसार केवल उसी अनुप्रयोग या सेवा का उप[योग करना संभव है जिसे प्रदाता उपलब्ध कराना चाहता है।
इस प्रकार, दी लंदन टाइम्स क्लाउड कम्प्यूटिंग की तुलना 1950 और 60 के दशकों की केंद्रीकृत प्रणाली से करती है, जिसके द्वारा उपयोगकर्ता "डम्ब" टर्मिनल से मुख्यधारा कंप्यूटर के माध्यम से जुड़े रहते हैं। आमतौर पर, उपयोगकर्ता को नए अनुप्रयोग इन्सटाल करने की स्वतंत्रता नहीं होती है और विशिष्ट कार्य करने के लिए प्रशासकों की स्वीकृति आवश्यक होती है।
कुल मिलाकर, यह स्वतंत्रता और सृजनात्मकता दोनों को सीमित करता है। दी टाइम्स का तर्क है कि क्लाउड कम्प्यूटिंग उस समय की मंदी है।
इसी प्रकार, फ्री सॉफ्टवेयर फाउंडेशन के संस्थापक, रिचर्ड स्टालमेन, का मानना है कि क्लाउड कम्प्यूटिंग स्वतंत्रताओं को खतरे में डालती है क्योंकि उपयोगकर्ता अपनी गोपनीयता और व्यक्तिगत डाटा को एक तीसरे पक्ष को बलिदान करते हैं।
उन्होंने कहा कि "बस एक जाल जो ज्यादा से ज्यादा लोगों को खरीद कर ताले में बंद कर रहा है, मालिकाना प्रणाली जिसकी लागत उनके लिए समय के साथ बढ़ती ही जायेगी."
स्टालमेन के प्रेक्षणों के बाद, इंट्रानेट और प्रतिबंधित (सरकारी, रक्षा और संस्थागत आदि के लिए) साइटों को उपलब्ध कराना/ उनकी मेजबानी करना उनका रखरखाव करना एक चुनौती बन गया।
वाणिज्यिक साइटों का उपयोग करने वाले टूल जैसे वेब विश्लेषिकी अपने व्यापार नियोजन आदि के लिए सही डाटा प्राप्त करने में सक्षम नहीं हो सकते थे।
राजनीतिक मुद्दे
ऐसा इंटरनेट के प्रारंभिक दिनों में हुआ, जब मुक्तिवादी विचारकों ने महसूस किया कि "साइबरस्पेस खुद के कानूनी संस्थानों के रूप में बनाया गया एक विशिष्ट स्थान है"
कानूनी वातावरण को संतुलित करने के प्रयासों (जैसे US-EU Safe Harbor) के बावजूद,, प्रदाता जैसे अमेजन वेब सेवाओ ने बुनियादी सरंचनाओं को लागू कर के और ग्राहकों को "उपलब्धता क्षेत्र" का चयन करने की अनुमति देकर प्रमुख बाजार (प्रारूपिक रूप से संयुक्त राज्य अमेरिका और यूरोपीय संघ के लिए) उपलब्ध कराये.
फिर भी, सरकारी स्तर के माध्यम से निजी रूप में सुरक्षा और गोपनीयता का मुद्दा बना रहा (उदाहरण, यूएसए पैट्रियट अधिनियम, राष्ट्रीय सुरक्षा पत्रों का उपयोग और इलेक्ट्रॉनिक संचार गोपनीयता अधिनियम का संग्रहित संचार अधिनियम.
कानूनी मुद्दे
मार्च 2007 में, डेल ने सयुंक्त राज्य अमेरिका में शब्द "क्लाउड कम्प्यूटिंग" को ट्रेडमार्क बनाने का आवेदन किया।
कम्पनी ने 2008 में जो "भत्ते का नोटिस" प्राप्त किया वह अगस्त में रद्द हो गया, जिसके परिणामस्वरूप एक सप्ताह से कम समय में ही ट्रेडमार्क आवेदन को औपचारिक रूप से अस्वीकृत कर दिया गया।
जैसा कि इस नोटिस के तहत परिभाषित किया गया था, एक क्लाउड ऑपरेटिंग सिस्टम एक सामान्य ऑपरेटिंग सिस्टम है जो "कंप्यूटर के अन्दर और वेब पर सफ्टवेयर के बीच सम्बन्ध प्रबंधन करता है," जैसे Microsoft Azure (माइक्रोसॉफ्ट अजूर).
नवंबर 2007 में, फ्री सॉफ्टवेयर फाउंडेशन ने एफ्रो जनरल पब्लिक लाइसेंस जारी किया, जो GPLv3 का एक संस्करण था, जिसने फ्री सॉफ्टवेयर डिजाइन से सम्बन्धी कथित कानूनी बचाव रास्ते को एक नेटवर्क पर चलाया, विशेष रूप से SaaS पर. किसी भी परिवर्तन के लिए के एक अनुप्रयोग सेवा प्रदाता की जरुरत होती है जिसे वे एफ्रो GPL खुले स्रोत कोड के लिए करते हैं।
जोखिम को कम करना
निगम या अंतिम उपयोगकर्ता जो अपने डाटा की उपलब्धि नहीं होने की परिस्थिति से बचना चाहते हैं- या यहाँ तक कि डाटा के खो जाने की परिस्थिति से भी बचना चाहते हैं- उन्हें प्रारूपिक रूप से सलाह दी जाती है कि वे अपनी सेवाओ का उपयोग करने से पहले डाटा सुरक्षा पर विक्रेता की नीतियों का अनुसंधान करें. एक तकनीकी विश्लेषक और परामर्श फर्म, गार्टनर, कई सुरक्षा मुद्दों की एक सूची देती है जिनके बारे में क्लाउड कम्प्यूटिंग विक्रेता के साथ चर्चा की जानी चाहिए.
अभ्यास में, डाटा की वसूली की क्षमताओं का बेहतरीन निर्धारण प्रयोगों के द्वारा किया जा सकता है; उदाहरण के लिए, पुराने डाटा को फिर से प्राप्त करने के लिए कहा जाये, नोट किया जाये कि इसमें कितना समय लगता है और पुष्टि की जाये कि जांच के लिए प्राप्त डाटा मूल डाटा से मेल खाता है।
डेटा सुरक्षा के निर्धारण और अधिक मुश्किल हो सकता है, लेकिन एक दृष्टिकोण है आप डाटा को खुद कुटलेखित करें. यदि आप एक भरोसेमंद एल्गोरिथ्म का उपयोग करते हुए डाटा को कुटलेखित करें, तो, सेवा प्रदाता की सुरक्षा और कूटलेखन की नीतियों पर ध्यान न देते हुए, डाटा केवल डिक्रिप्शन कुंजियों के साथ सुलभ हो जायेगा.
यह, हालांकि, पेय-ओन मांग कम्प्यूटिंग बुनियादी सरंचना में निजी कुंजियों के प्रबंधन की समस्या को जन्म देता है।
प्रमुख विशेषताएं
एक उपयोगिता कंप्यूटिंग के आधार पर मूल्य निर्धारण उपयोग आधारित विकल्प के साथ किया जाता है और क्रियान्वयन (घर में) के लिए कम IT कुशलताओं की आवश्यकता होती है।
कुछ लोग कहते हैं कि, कम्प्यूटिंग संसाधन की कम लागत, IT बोझ कभी कभी लागत को घर-में से बहिर्स्रोत-प्रदाता को स्थानांतरित कर देता है।
इसके अलावा, लागत में किसी भी कमी के लाभ का उपयोग, सम्बंधित नियंत्रण में कमी, सुलभता और सुरक्षा जोखिमों के लिए किया जाना चाहिए.
चूंकि बुनियादी सरंचना ऑफ़-साईट है (आमतौर पर तीसरे पक्ष के द्वारा उपलब्ध करायी जाती है) और इंटरनेट के माध्यम से सुलभ है, उपयोगकर्ता कहीं से भी जुड़ सकते हैं।
फिर भी, कई प्रमुख क्लाउड कंप्यूटिंग सेवाओं ने कई समस्याओं का सामना किया है और IT और व्यापर प्रबंधक ऐसे समय पर कम कर पते हैं, जब वे प्रभावित होते हैं।
"क्लाउड" प्रदाता के द्वारा नियंत्रित डाटा के लिए स्वामित्व, नियंत्रण और सुलभता अधिक कठिन हो सकती है, ठीक वैसे ही जैसे कभी कभी वर्तमान उपयोगिताओं के साथ "लाइव" समर्थन की सुलभता प्राप्त करना मुश्किल होता है।
क्लाउड प्रतिमान के अंतर्गत, संवेदनशील डेटा के प्रबंधन को क्लाउड प्रदाताओं और तीसरे पक्ष के हाथों में रख दिया गया है।
अनुप्रयोग
एक क्लाउड अनुप्रयोग क्लाउड को सॉफ्टवेयर सरंचना में प्रयुक्त करता है, अक्सर ग्राहक के अपने कंप्यूटर पर अनुप्रयोग को इंस्टाल करने और चलाने की आवश्यकता को कम कर देता है, इस प्रकार से सॉफ्टवेयर के रख रखाव, चल रही गतिविधियों और सहारे के बोझ को कम करता है।
उदाहरण के लिए:
ग्राहक
एक क्लाउड ग्राहक के पास कंप्यूटर हार्डवेयर और/या कंप्यूटर सॉफ्टवेयर होता है जो अनुप्रयोग डिलीवरी के लिए क्लाउड कम्प्यूटिंग पर निर्भर करता है, या जो विशेष रूप से क्लाउड सेवाओं की डिलीवरी के लिए डिजाइन किया जाता है और जो, किसी मामले में, इसके बिना आवश्यक रूप से अनुपयोगी होता है। उदाहरण के लिए:
बुनियादी सरंचना
क्लाउड बुनियादी सरंचना, जैसे एक सेवा के रूप में बुनियादी सरंचना, कंप्यूटर की बुनियादी सरंचना की डिलिवरी है, प्रारूपिक रूप से एक सेवा के रूप में, एक प्लेटफोर्म आभासीकरण वातावरण है।
उदाहरण] के लिए:
प्लेटफोर्म (मंच)
एक क्लाउड प्लेटफोर्म, जैसे एक सेवा के रूप में प्लेटफोर्म, कम्प्यूटिंग प्लेटफोर्म की डिलीवरी है और/या एक सेवा के रूप में समाधान का अम्बार है, जो इसके तहत उपस्थित हार्डवेयर और सॉफ्टवेयर परतों के प्रबंधन और क्रय की जटिलता और लागत के बिना अनुप्रयोग को लागू करने को बढावा देती है। उदाहरण के लिए:
सेवा
एक क्लाउड सेवा में "उत्पाद, सेवाएं और समाधान शामिल हैं जो इंटरनेट पर वास्तविक समय में डिलीवर और उपभोग किये जाते हैं।"
उदाहरण के लिए, वेब सेवायें ("सॉफ्टवेयर प्रणाली जिसे एक नेटवर्क में इन्तेरोपेराबल मशीन-से-मशीन अंतर्क्रिया को मदद करने के लिए डिजाइन किया गया है") जो अन्य क्लाउड कम्प्यूटिंग अवयवों, सॉफ्टवेयर, उदाहरण सॉफ्टवेयर प्लस सेवाएं, या सीधे अंतिम उपयोगकर्ता के लिए सुलभ हो सकती हैं।
विशिष्ट उदाहरण में शामिल हैं:
संरचना
क्लाउड सरंचना क्लाउड कम्प्यूटिंग की डिलीवरी में शामिल सॉफ्टवेयर सिस्टम की सिस्टम सरंचना, हार्डवेयर और सॉफ्टवेयर से बनी होती है, जिसे एक क्लाउड वास्तुकार के द्वारा डिजाइन की जाती है, जो प्रारूपिक रूप से एक क्लाउड एकीकरण के लिए काम करता है।
इसमें आमतौर पर कई क्लाउड अवयव शामिल होते हैं जो अनुप्रयोग प्रोग्रामिंग इंटरफेस, सामान्यतया वेब सेवाओं पर एक दूसरे के साथ संचार करते हैं।
यह यूनिक्स दर्शन से बहुत अधिक मिलता जुलता है जिसमें बहुल प्रोग्राम होते हैं, जो एक चीज को अच्छी तरह से करते हैं और सार्वभौमिक इंटरफेस पर एक साथ मिल कर काम करते हैं। जटिलता का नियंत्रण किया जाता है और परिणामी सिस्टम अखंड समकक्षों की तुलना में अधिक प्रबंधन योग्य हैं।
क्लाउड भंडारण सरंचना शिथिल युग्मित होती है, जहां मेटाडाटा गतिविधियां केंद्रीकृत होती हैं जो डाटा नोड्स को सैंकडों के पैमाने तक पहुँचने में सक्षम बनाती हैं, प्रत्येक स्वतंत्र रूप से अनुप्रयोग या उपयोगकर्ता को डाटा डिलीवर या वितरित करती है।
सार्वजनिक क्लाउड
सार्वजनिक क्लाउड या बाहरी क्लाउड  पारंपरिक मुख्यधारा अर्थ में क्लाउड कम्प्यूटिंग का वर्णन करता है, जिसके द्वारा संसाधन इंटरनेट पर स्व-सेवा आधारित, एक फाइन-ग्रेन्ड पर गतिक रूप से स्थापित होते हैं, ये वेब अनुप्रयोग/वेब सेवाओं के माध्यम से, एक ऑफ़-साईट तीसरे पक्ष प्रदाता से कार्य करते हैं, जो एक फाइन-ग्रेंड यूटिलिटी कम्प्यूटिंग आधार पर बिल और संसाधनों को शेयर करता है।
संकरित क्लाउड
एक संकरित क्लाउड पर्यावरण में बहुल आंतरिक और/या बाहरी प्रदाता शामिल होते हैं "जो अधिकांश उद्यमों के लिए प्रारूपिक होगा".
सामुदायिक क्लाउड
सामुदायिक क्लाउड कंप्यूटिंग को सिर्फ एक समुदाय के लोगों के लिए ही बनाया है। क्लाउड कंप्यूटिंग के इस प्रकार को एक विशिष्ट समूह के अलावा कोई अन्य इस्तेमाल नहीं कर सकता। उदारण स्वरुप किसी विश्विधायालय द्वारा बनाये गए पोर्टल को सिर्फ उस विश्वविद्यालय के विधार्थी ही उपयोग कर सकते हैं।
निजी क्लाउड
निजी क्लाउड और आंतरिक क्लाउड निओलोजिस्म हैं कि कई विक्रताओं ने हाल ही में उस पेशकश का वर्णन करने के लिए प्रयोग किया है जो निजी नेटवर्क पर क्लाउड कम्प्यूटिंग का अनुसरण करता है।
ये (प्रारूपिक रूप से आभासीकरण स्वचालन) उत्पाद "पिटफाल्स के बिना क्लाउड कम्प्यूटिंग के कुछ फायदों को वितरित करने", डाटा सुरक्षा पर पूंजीकरण, कोरपोरेट प्रशासन और विश्वसनीयता के मुद्दों का दावा करते हैं,
उनकी इस आधार पर आलोचना की गयी है कि उपयोगकर्ता "को अभी भी उन्हें, खरीदना, बनाना और प्रबंधित करना पड़ता है" और ये लोवर-अप फ्रंट पूंजी लगत से फायदा नहीं देते और कम प्रबंधन करते हैं, आवश्यक रूप से "[कमी] आर्थिक मॉडल जो क्लाउड कम्प्यूटिंग को इतनी दिलचस्प अवधारणा बनाते हैं।
हालांकि एक विश्लेषक ने 2008 में पूर्वानुमान लगाया कि निजी क्लाउड नेटवर्क कोरपोरेट IT का भविष्य होंगे, इस बारे में कुछ अनिश्चितता है कि वे यहाँ तक कि समान फार्म में वास्तविकता हैं। विश्लेषक यह भी दावा करते हैं कि पांच साल के अन्दर छोटे और माध्यम उद्यमों की एक "बड़ी प्रतिशतता" अपने अधिकंश कम्प्यूटिंग संसाधनों को बाहरी क्लाउड कम्प्यूटिंग प्रदाताओं से प्राप्त करेगी क्योंकि उनके पास "इतना आर्थिक पैमाना नहीं होगा जो IT व्यापार में रह सके" या निजी क्लाउड का भार वहन कर सके.
प्रदाता
एक क्लाउड कंप्यूटिंग प्रदाता या क्लाउड कंप्यूटिंग सेवा प्रदाता तीसरे पक्ष को सेवाएं वितरित करने के लिए लाइव क्लाउड कम्प्यूटिंग सिस्टम रखता है और परिचालित करता है। आमतौर पर इसके लिए अगली पीढी के डाटा केन्द्रों के विनिर्माण और प्रबंधन में महत्वपूर्ण संसाधनों और विशेषज्ञता की आवश्यकता होती है। कुछ संगठन "आंतरिक" क्लाउड प्रदाता बना कर और खुद सेवाएं उपलब्ध करा कर क्लाउड कम्प्यूटिंग के लाभों के उपसमुच्चय को महसूस करते हैं, हालांकि उन्हें सामान आर्थिक पैमाने से लाभ नहीं मिलता है और उन्हें अभी भी पीक लोड के लिए आभियांत्रिकी की जरुरत होती है।
प्रवेश में बाधा भी पूंजीगत व्यय के साथ काफी अधिक होती है और बिलिंग और प्रबंधन कुछ उपरिव्यय बनाते हैं। बहरहाल, महत्वपूर्ण परिचालन कुशलता और चपलता के लाभों को छोटे संगठनों के द्वारा भी महसूस किया जा सकता है और सर्वर समेकन और आभासीकरण रोल आउट्स पहले से ही चल रहें हैं।
Amazon.com पहला ऐसा प्रदाता था, जिसने अपने डाटा केन्द्रों का आधुनिकीकरण किया, जो अधिकंश कंप्यूटर नेटवर्कों की तरह सामयिक स्पाइक्स के लिए कमरा छोड़ने के लिए किसी एक समय में अपनी क्षमता का केवल 10 प्रतिशत ही उपयोग कर रहा था।
इसने छोटे और तेजी से बढ़ते हुए समूहों को जल्दी और आसानी से नए लक्षण प्राप्त करने में मदद की और वे एक यूटिलिटी कम्प्यूटिंग आधार पर 2002 में अमेजन वेब सेवाओ के रूप में इसे बाहरी लोगों के लिए खोलते रहे.
अवयव भाग में सूची में रखी गयी कम्पनियां प्रदाता हैं।
उपयोगकर्ता
उपयोगकर्ता क्लाउड कंप्यूटिंग का एक उपभोक्ता होता है। क्लाउड कंप्यूटिंग में उपयोगकर्ताओं की गोपनीयता बढ़ती चिंता का विषय बन गया है। उपयोगकर्ताओं का अधिकार भी एक मुद्दा है, अधिकारों के एक बिल के निर्माण के लिए एक सामुदायिक प्रयास के माध्यम से संबोधित किया जा रहा है।
दी फ्रेंकलिन स्ट्रीट स्टेटमेंट को उपयोगकर्ता की स्वतंत्रता को सुरक्षित रखने की प्रक्रिया पर नजर रखते हुए तैयार किया गया।
विक्रेता
कुछ विक्रेता उन उत्पादों और सेवाओं को बेचते या देते हैं जो क्लाउड कम्प्यूटिंग के उपयोग, उसे अपनाने और उसकी डिलिवरी को बढ़ावा देते हैं।
उदाहरण के लिए:
IBM, Mezeo, NetApp, ParaScale और Sun Microsystems)
मानक
क्लाउड मानक, कई मौजूदा, प्रारूपिक रूप से हल्के वजन के, खुले मानकों ने क्लाउड कम्प्यूटिंग की वृद्धि को बढ़ावा दिया है, जिनमें शामिल हैं:
अरिकमेडु
अरिकमेडु (Arikamedu) भारत के पुदुचेरी केन्द्र-शासित प्रदेश के अरियांकुप्पम कोम्यून के काक्कायनतोपे गाँव में स्थित एक पुरातत्व स्थल है। यह पुदुचेरी नगर से लगभग 4 km दूर और गिंगी नदी के किनारे स्थित है। प्राचीन काल में यह भारत और रोम व यूनान के बीच व्यापार का एक केन्द्र हुआ करता था और यहाँ उस काल के कई रोमन और यूनानी अवशेष व वस्तुएँ मिली हैं।
कपासन
कपासन (Kapasan) भारत के राजस्थान राज्य के चित्तौड़गढ़ ज़िले में स्थित एक नगर है।
इन्हें भी देखें
दीवानशाह की दरगाह कपासन चित्तौड़गढ़ में है।
जालेख, कपकोट तहसील
जालेख, कपकोट तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
अर्नेस्ट हेमिंग्वे
अर्नेस्ट हेमिंग्वे (1899-1961) अमेरिकन उपन्यासकार तथा कहानीकार थे। 1954 ई० में साहित्य में नोबेल पुरस्कार विजेता। अपने संघर्षपूर्ण जीवन के बहुविध अनुभवों का इन्होंने सफलतम सर्जनात्मक उपयोग किया तथा अनेक ऐसी रचनाएँ दीं जो आत्म-अनुभवजन्य होने का संकेत देती हुई भी कलात्मकता के शिखर को छूती है।
जीवन-परिचय
अर्नेस्ट हेमिंग्वे का जन्म अमेरिका के इलिनॉय प्रदेश के ओक पार्क में 21 जुलाई 1899 ई० को हुआ था। उनका पूरा नाम अर्नेस्ट मिलर हेमिंग्वे (Ernest Miller Hemingway) था। उनके पिता एक देहाती डॉक्टर थे।
बचपन में हेमिंग्वे का मन पढ़ने-लिखने में अधिक नहीं लगता था। वे हाई स्कूल से कई बार भागे थे और उच्च शिक्षा बिल्कुल प्राप्त नहीं की। जब वह 18 वर्ष के थे तो उस समय प्रथम विश्व युद्ध चल रहा था और उनकी इच्छा थी कि वे सेना में भर्ती हो जाएँ। परंतु डॉक्टर ने उन्हें अक्षम करार दिया। इसके बाद वे कैन्सास सिटी में पत्र-संवाददाता का काम करने लगे। 1918 ई० में रेडक्रॉस में एंबुलेंस ड्राइवर के काम में लगे और इटली के मोर्चों पर भेजे गये। 1920 ई० में वे फिर पत्रकारिता के क्षेत्र में आये और लगातार 1926 ई० तक काम करते रहे। बाद में भी पत्रकारिता से उनका लगाव बना रहा।
हेमिंग्वे का जीवन काफी संघर्षपूर्ण रहा है। उन्होंने काफी गरीबी भी देखी और सफल होने पर काफी अमीरी भी। परंतु यह सफलता उन्हें काफी संघर्ष और अपने ढंग की मौलिक साधना के बाद ही प्राप्त हुई थी। आरंभ में हेमिंग्वे ने पेरिस में कई वर्ष गरीबी के साथ काटे थे। वे जहाँ भी रहे, उन परिस्थितियों से प्रेरित होकर लेखन कार्य करते रहे। अपने टोरंटो निवास के समय हेमिंग्वे का परिचय कुमारी गरटूड स्टीन से हुआ, जिससे वे काफी प्रभावित हुए। एज़रा पाउंड से भी उन्हें साहित्यिक सहायता मिली और उपन्यासकार सिक मैडौक्स फोर्ड से भी। जेम्स ज्वॉयस से भी उनका परिचय हो गया था।
कुमारी स्टीन ने हेमिंग्वे को सांढ़ और मनुष्य की लड़ाई देखने का चस्का लगा दिया था। इस जानकारी का उपयोग उन्होंने अपनी सुप्रसिद्ध कहानी 'दोपहर के बाद मौत' (डेथ इन द आफ्टरनून) में किया है। 1928 ई० में अमेरिका लौट कर वे 10 वर्षों तक रहे, जो उनके लेखन के लिए काफी उपयुक्त रहा। 1941 ई० में वे युद्ध संवाददाता बन कर चीन गये और वहाँ से लौटने के बाद अपने अंतिम समय तक हवाना में रहे। 2 जुलाई 1961 ई० को अपने ही घर पर बैठे हुए बंदूक साफ करते हुए आकस्मिक रूप से गोली चल जाने से वे अपने ही हाथों मौत का शिकार हो गये।
रचनात्मक परिचय
लेखन के आरंभिक समय में हेमिंग्वे की रचना 'तीन कहानियाँ और दस कविताएँ' (थ्री स्टोरीज एंड टेन पोयम्स) 1923 ई० में प्रकाशित हुई और 'हमारे समय में' (इन आवर टाइम) 1925 ई० में। किंतु इससे उन्हें न तो प्रसिद्धि मिली न ही आर्थिक लाभ। उस समय उन्हें आर्थिक सहयोग की अत्यधिक आवश्यकता थी। 1926 ई० में 'सन आल्सो राइजेज' (सूरज भी उगता है) प्रकाशित होने पर उन्हें आर्थिक सफलता मिली। 1927 में 'मैन विदाउट वोमेन' (स्त्री के बिना पुरुष) के प्रकाशित होने के बाद उनकी रचनाओं की मांग बढ़ गयी और पत्रिकाओं में उनकी कहानियाँ प्रचुर मात्रा में निकलने लगीं। 1929 ई० में केवल 30 वर्ष की अवस्था में उनकी सुप्रसिद्ध औपन्यासिक कृति शस्त्र विदाई (ए फेयरवेल टू आर्म्स) प्रकाशित हुई, जिसकी धूम मच गयी और हेमिंग्वे को व्यापक रूप से यश प्राप्त हुआ। 1918 ई० से ही युद्ध को निकट से देखने के अनुभव का इस रचना में उन्होंने सृजनात्मक उपयोग किया।
हेमिंग्वे ने संघर्षपूर्ण जीवन जिया भी था और देखा भी था। साथ ही मृत्यु को भी अनेक बार उन्होंने निकट से देखा था। युद्ध क्षेत्र का उन्हें व्यापक अनुभव था। अपनी दुरवस्था में लगभग 8 साल तक उन्होंने मछली मारने का कार्य भी किया था। इन सब अनुभवों का उन्होंने रचनात्मक उपयोग किया है। हेमिंग्वे को फिल्म के लिए कहानी लिखने तथा फिल्म बनवाने का भी शौक था। इस तरह की कहानियों में 'मैकोम्बर' और 'किलर' (हत्यारे) बेहद प्रसिद्ध हुईं। उनकी कहानी 'फाॅर हूम दि बेल टाॅल्स' तथा 'दि स्नोज़ ऑफ किलिमंजारो' पर भी फिल्में बनीं।
1950 ई० में प्रकाशित 'अक्रॉस द रिवर एंड इन टू द ट्रीज़' में उन्होंने मृत्यु का वर्णन कर अपनी ही मृत्यु की कल्पना की है। यह पुस्तक भी बेस्टसेलर सिद्ध हुई थी। 1954 में उनकी संसार प्रसिद्ध रचना दि ओल्ड मैन एंड द सी (बूढ़ा मछुआरा और समुद्र) प्रकाशित हुई और इसी रचना पर उन्हें नोबेल पुरस्कार प्राप्त हुआ। हेमिंग्वे की इस रचना को न केवल उनकी सर्वश्रेष्ठ रचना घोषित किया गया है बल्कि इस रचना में वर्णित बूढ़े मछुआरे की जिजीविषा एवं संघर्ष अपने आप में प्रेरणा के एक प्रतीक का रूप ले चुका है। सामान्य व्यक्ति से लेकर रचनाकारों तक ने इस रचना से प्रेरणा ली है तथा उस रचनात्मक प्रतीक का उपयोग भी किया है। हिन्दी के सुप्रसिद्ध उपन्यासकार अमृतलाल नागर ने अपनी सर्वोत्तम रचनाओं में से एक अमृत और विष में बूढ़े मछुआरे के उस बिंब का प्रयोग करते हुए रचनात्मक आभार स्वीकार किया है।
बोडो लिबरेशन टाइगर्स फोर्स
बोडो लिबरेशन टाइगर्स फोर्स (संक्षिप्त रूप में बीएलटीएफ), जिसे बोडो लिबरेशन टाइगर्स (बीएलटी) के नाम से भी जाना जाता है, एक सशस्त्र उग्रवादी समूह था जो भारत के असम के बोडो बहुल क्षेत्रों में सक्रिय था। बीएलटीएफ की स्थापना 18 जून 1996 को प्रेम सिंह ब्रह्मा और हाग्रामा मोहिलरी द्वारा की गई थी। हाग्रामा मोहिलारी संगठन के प्रमुख थे।
समूह शुरू में असम में बोडोलैंड की एक अलग स्वायत्तता बनाना चाहता था, लेकिन बोडो स्वायत्त परिषद के उन्नयन, बोडोलैंड क्षेत्रीय परिषद की स्थापना के साथ आत्मसमर्पण कर दिया।
बीएलटी के नेताओं ने ऑल बोडो स्टूडेंट्स यूनियन के नेताओं के साथ मिलकर बोडो पीपुल्स प्रोग्रेसिव फ्रंट नामक एक राजनीतिक दल का गठन किया।
समझौता ज्ञापन
10 फरवरी 2003 को, बीएलटीएफ के प्रतिनिधि तथा असम और भारत की सरकारें एक समझौते पर पहुंचीं और नई दिल्ली में एक समझौता ज्ञापन (एमओएस) पर हस्ताक्षर किए। 6 दिसंबर 2003 को कोकराझार में 2,641 कैडरों ने आत्मसमर्पण कर दिया। उनमें से अधिकांश को सीआरपीएफ में शामिल कर लिया गया। अगले दिन, कोकराझार में बोडोलैंड टेरिटोरियल काउंसिल (बीटीसी) की अंतरिम 12 सदस्यीय कार्यकारी परिषद का गठन किया गया।
मंडलेश्वर
मंडलेश्वर (Mandleshwar) भारत के मध्य प्रदेश राज्य के खरगोन ज़िले में स्थित एक नगर है।
मंडलेश्वर की स्थापना महान पंडित मण्डन मिश्र ने की थी। यह महेश्वर से ८ किलोमीटर की दूरी पर नर्मदा नदी के उत्तर तट पर स्थित है। शिवराजसिंह चौहान मुख्मंत्री म.प्र. शासन ने इसे हाल ही में पवित्र नगरी घोषित किया है। शैक्षणिक दृष्टी से यह नगर अत्यंत ही विकसित है। यहाँ के घाटो का सौंदर्य अप्रतिम है। कृषि के क्षेत्र में भी मंडलेश्वर अग्रणीय है। यहाँ जिला न्यायालय भी है।
पर्यटन
पर्यटन के लिए श्रेष्ठ मंडलेश्वर नर्मदा नदी के तट पर स्थित है और  यह नगर सुंदर घाट और प्राचीन मंदिरों के कारण प्रसिद्ध है। यहाँ इंदौर, धामनोद और बडवाह से आसानी से पहुंचा जा सकता है, यहाँ ठहरने की पर्याप्त व्यवस्था है। यहा प्रथम बाजीराव पेशवा द्वारा निर्मित काशी विश्वनाथ मंदिर है इसमें शिव पंचायत है एवं साथ ही वासुदेवानंद सरस्वती स्वामी महाराज द्वारा काशी विश्वनाथ मंदिर में ही उनकी कुटी है जहाँ उनके चरण पादुका है यह मंदिर करीब 250 वर्ष पुराना है जो प्रथम बाजीराव पेशवा द्वारा मंदिर के संथापक अनिल जहागिरदार जी के पूर्वजो को दिया गया था तब से ही यह मंदिर की जिम्मेदारी जहागिरदार परिवार की है
खेदेगाव, वांकिडि मण्डल
खेदेगाव, वांकिडि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
अंत:दंत्य उपचार
अंत:दंत्य उपचार (अंग्रेजी: Endodontics; यूनानी Endo "अंदर" और odons "दाँत"), दंत मज्जा के अध्ययन और उपचार से संबंधित एक दंत विशेषज्ञता है। अंत:दंत्य विशेषज्ञ दंतोपकार में कई प्रक्रियाओं का प्रयोग करते हैं जिनमें अंत:दंत्य चिकित्सा (आमतौर पर इसे "रूट कैनाल उपचार" के नाम से जाना जाता है), अंत:दंत्य पुनरोपचार, शल्य चिकित्सा, फटे दांतों का इलाज और दंत अपघात का उपचार शामिल है। रूट कैनाल उपचार सबसे आम अंत:दंत्य प्रक्रियाओं में से एक है। यदि दंत मज्जा (जिसमें तंत्रिकायें, धमनियां, शिरायें, लसीका ऊतक और रेशेदार ऊतक समाहित हैं) रूग्ण या घायल हो जाती है, तो उस स्थिति में अंत:दंत्य उपचार दांत को बचाने के लिए आवश्यक होता है। अंत:दंत्य उपकार को कई देशों की राष्ट्रीय दंत संगठनों ने एक विशेषज्ञता के रूप में मान्यता प्रदान की है जिनमें अमेरिकन डेंटल एसोसिएशन, रॉयल कॉलेज ऑफ डेंटिस्ट्स ऑफ कनाडा आदि शामिल हैं।
हारपुर गाँव, दुल्हिनबाजार (पटना)
हारपुर दुल्हिनबाजार, पटना, बिहार स्थित एक गाँव है।
उर्मिला पवार
उर्मिला जी की लघु कहानियाँ जिनमें "कवच" और "ए चाइल्डहुड टेल" शामिल हैं, व्यापक रूप से पढ़ी जाती हैं और कई भारतीय विश्वविद्यालयों में पाठ्यक्रम का हिस्सा हैं। दलित महिलाओं की भागीदारी पर मीनाक्षी मून के साथ उनका प्रलेखन, भारत में एक नारीवादी दृष्टिकोण से दलित इतिहास के निर्माण में एक प्रमुख योगदान के रूप में देखा जाता है ।
प्रारंभिक जीवन और शिक्षा
उर्मिला पवार का जन्म 1945 में बॉम्बे प्रेसीडेंसी (अब महाराष्ट्र राज्य) के कोंकण क्षेत्र में रत्नागिरी जिले के अदगाँव गाँव में हुआ था। जब वह 12 वर्ष की थी, तब बीआर अंबेडकर द्वारा दलित समुदाय के लोगों से हिंदू धर्म त्यागने के आह्वान के बाद, वह और उनका परिवार अपने समुदाय के अन्य सदस्यों के साथ बौद्ध धर्म में परिवर्तित हो गया।
उर्मिला जी को एक बच्चे के रूप में भी अपनी जातिगत पहचान के बारे में अच्छी तरह से पता था क्योंकि उन्होंने अपने स्कूल और अन्य स्थानों पर भेदभाव और अपमान का सामना बहुत बार किया था | वह स्कूल में घटित एक घटना के बारे में बात करती है, जहां उनके  सहपाठियों ने उन्हें पॉट लंच के लिए आमंत्रित किया, लेकिन उन्हें स्पष्ट रूप से कोई भी भोजन लाने के लिए नहीं कहा। भोजन उपरांत, उन्होंने पाया कि उनके सहपाठियों ने उन्हें  ज्यादा खाना खाने के लिए उपहास का विषय बना लिया है | वह एक ऐसी घटना भी सुनाती है जहाँ उनके अंग्रेजी शिक्षक ने उन्हें उनकी  खराब अंग्रेजी के लिए अपमानित किया। उन्होंने ये भी वर्णन किया कि कैसे उनका समुदाय गाँव के केंद्र में रहता था, ना कि प्रेसीडेंसी में रहने वाले अन्य दलित समुदायों के विपरीत जिन्से आमतौर पर गांव के बाहरी परिसर में रहने की उम्मीद की जाती थी। उनके पिता अछूत बच्चों के लिए बने स्कूल में शिक्षक थे। उन्होने यह भी नोट किया है कि उसके पिता ने न तो अंबेडकर द्वारा आयोजित महाद सत्याग्रह में भाग लिया था और न ही विनायक दामोदर सावरकर द्वारा आयोजित अंतर-भोजन की व्यवस्था थी, हालांकि उनकी बड़ी बहन, शांतीका, अक्सर वहाँ परोसे जाने वाले मीठे व्यंजनों के लालच में भाग लेने के लिए स्कूल जाने से चूक जाती थीं।
पवार ने मराठी साहित्य में मास्टर ऑफ आर्ट्स किया हैं । वह महाराष्ट्र राज्य के लोक निर्माण विभाग के एक कर्मचारी के रूप में सेवानिवृत्त हुई है।
ऐदन ( द वीव ऑफ माई लाइफ: ए दलित वुमन 'स मेमोइर्स् )
ऐदन मराठी में लिखी गई उन्की आत्मकथा का अंग्रेजी में अनुवाद किया गया, जिसका शीर्षक द वीव ऑफ माय लाइफ: ए दलित  वुमन 'स मेमोइर्स्  है । अंग्रेजी अनुवाद के लिए उनके प्रस्तावना में, वंदना सोनालकर लिखती हैं कि पुस्तक का शीर्षक द वीव  पवार द्वारा नियोजित लेखन तकनीक का एक रूपक है, "उनके परिवार के विभिन्न सदस्यों, उनके पति के परिवार, उनके पड़ोसियों और सहपाठियों के जीवन, को एक कथा के रुप में एक साथ बुना गया है जो धीरे-धीरे दलितों के रोजमर्रा के जीवन के विभिन्न पहलुओं को प्रकट करता हैं, और उन कई तरीके को प्रकट करता है जिसमें जाति खुद को मुखर करती है और उन्हें प्रताड़ित करती है "
पुरस्कार और प्रशंसा
पवार ने महाराष्ट्र साहित्य परिषद (महाराष्ट्र साहित्य सम्मेलन), द्वारा ऐदन के लिए सर्वश्रेष्ठ प्रकाशित आत्मकथा के लिए लक्ष्मीबाई तिलक पुरस्कार जीता। परन्तु पवार ने पुरस्कार को अस्वीकार कर दिया। परिषद को लिखे अपने पत्र में, उन्होंने बताया कि देवी सरस्वती की प्रार्थना के साथ कार्यक्रम शुरू करने के इरादे ने एक ही धर्म के प्रतीकों और रूपकों को दिखाने का प्रयास किया है। उन्होंने सवाल किया कि मराठी साहित्य में इस तरह के विचार क प्रदर्शन क्यों होने चाहिए।
पवार को साहित्य और सक्रियता के क्षेत्र में उनके काम के लिए 2004 में सम्बोधि प्रतिष्ठान द्वारा मातोश्री भीमाबाई अंबेडकर पुरस्कार से सम्मानित किया गया था।
भीलवाड़ा
भीलवाड़ा भारत के राजस्थान राज्य में स्थित एक बड़ा शहर है। यह शहर भीलवाड़ा ज़िले का मुख्यालय है। यह राजस्थान के मेवाड़ क्षेत्र में स्थित है तथा उदयपुर से १५२ कि.मी. दूर स्थित है। राजस्थान में यह अपने वस्त्र उद्योग के लिए प्रसिद्ध है, इस कारण इसे राज्य की वस्त्रनगरी भी कहते हैं। पूरा ज़िला पारम्परिक "फड़ चित्रकला" के लिए अंतरराष्ट्रीय स्तर पर प्रसिद्ध है।
इतिहास
भीलवाड़ा का इतिहास 11वीं शताब्दी से संबंधित है और उस समय भील राजाओं ने जटाऊ शिव मंदिर का निर्माण करवाया। हालांकि, इस जगह की स्‍थापना की असल तारीख और समय का अब तक पता नहीं चल पाया है। पुष्टि के अनुसार, वर्तमान भीलवाड़ा शहर में एक टकसाल था जहां 'भिलाडी' के नाम से जाने जाने वाले सिक्कों का खनन किया जाता था और इसी संप्रदाय से जिले का नाम लिया गया था। और दूसरी कहानी इस प्रकार है कि भील नामक एक जनजाति ने मुगल साम्राज्य के खिलाफ युद्ध में महाराणा प्रताप की मदद की थी, राजा अकबर भीलवाड़ा क्षेत्र में रहते थे, इस क्षेत्र को भील + बड़ा (भील का क्षेत्र) भीलवाड़ा के नाम से जाना जाने लगा। वर्षों से यह राजस्थान के प्रमुख शहरों में से एक के रूप में उभरा है। आजकल भीलवाड़ा को देश में टेक्सटाइल सिटी के रूप में जाना जाता है। 1948 में राजस्थान का भाग बनने से पूर्व भीलवाड़ा भूतपूर्व उदयपुर रियासत का हिस्सा था।
पर्यटन
थला की माता जी देवली भीलवाड़ा शहर से 15 किलोमीटर दूर बनास नदी के किनारे बहुत पुराना और विशाल बढ़ा देवी का मंदिर है यह बहुत विख्यात है  यहां  पर  बारिश के मौसम में बड़ी संख्या में लोग घूमने के लिए आते हैं  यहां पर नवरात्रा में रामायण वह बड़े-बड़े कलाकारों का ताता लगा रहता है वह अष्टमी के दिन बड़े मेले का आयोजन किया जाता है जिसमें राष्ट्रीय स्तर केेे कलाकार आते है वह अष्टमी के दिन देवली मैं भव्य जुलूस निकलता है बाद में माता जी के यहां पर आते हैं यहां पर आने के लिए भीलवाड़ा से पुर देवली से 2 किलोमीटर है।
चावण्डिया तालाब
भीलवाड़ा से 15 किलोमीटर कोटा रोड़ कि तरफ चावंडिया तालाब स्थित है जहां तालाब के मध्य माता चामुंडा का मंदिर स्थित है। यहां हर वर्ष अक्टूबर से मार्च के मध्य विदेशी प्रवासी पक्षी आते है और इसी कारण इसे पक्षी ग्राम के नाम से जाना जाता है।यह पर्यटकों और पक्षी प्रेमियों के लिए बहुत ही सुन्दर जगह है। हर वर्ष ज़िला प्रशासन और कुछ संस्थाओं के द्वारा हर वर्ष पक्षी महोत्सव का आयोजन किया जाता है जहां देश विदेश से पक्षी विशेषज्ञ पक्षी अवलोकन के लिए आते है।
दरगाह हजरत गुल अली बाबा
शहर के सांगानेरी गेट पर स्थित यह दरगाह आस्ताना हज़रत गुल अली बाबा रहमतुल्लाह अलेही के नाम से मशहूर है यहाँ सभी धर्मो के लोग आस्था रखते है दरगाह पर प्रति वर्ष 1 से 3 नवम्बर तक उर्स का आयोजन होता है जो बड़ी धूमधाम से मनाया जा ता हैl दरगाह के पास ही एक विशाल मस्जिद भी स्थित है जो रज़ा मस्जिद के नाम से जानी जाती है | आस्ताना गुल अली में ही एक दारुल उलूम भी संचालित है जिसका नाम सुल्तानुल हिन्द ओ रज़ा दारुल उलूम है इस दारुल उलूम में देश के कई राज्यों से आये बच्चे इल्म हासिल करते है